Sérfræðingar segja að það sé hægt að komast yfir framhjáhald . En af hverju í ósköpunum heldur fólk fram hjá maka sínum ? Hvers vegna halda karlmenn fram hjá ? Í rannsókn á framhjáhaldi voru karlmenn spurðir hvers vegna þeir hefðu haldið fram hjá konunum sínum . Svörin voru m.a. þessi : „ Við giftumst ung og mig langaði að vita hvernig væri að vera með öðrum konum . “ „ Mér fannst ég hafa misst af öllu . Líf mitt var ekki eins og ég hafði gert mér í hugarlund að það yrði og mér leiddist og ég sá ekkert fram undan . “ „ Konan mín var ekki opin fyrir því sem mig langaði að gera í rúminu . Ég varð því að leita annað . “ „ Ég var langt að heiman og konan var skemmtileg . Mér datt aldrei í hug að konan mín kæmist að þessu . “ Hver vegna halda konur fram hjá ? Konur vorur spurðar sömu spurningar og þeirra svör voru m.a. : „ Það var öll spenna og gleði farin úr sambandinu . Við nöldruðum stöðugt hvort í öðru en ég var ekki tilbúin að skilja vegna barnanna . Þetta var mín leið til að fullvissa mig um að ég væri aðlaðandi og einhvers virði í augum annarra . “ „ Frá upphafi vantaði eitthvað á milli mín og mannsins míns . Mér fannst ég aldrei ná að tengjast honum til fulls . Hann hélt mér í ákveðinni fjarlægð . Eftir þriggja ára hjónaband hélt ég fram hjá . Hann komst að því og við leituðum okkur hjálpar . Í dag eigum við mjög gott samband . “ „ Frá upphafi vantaði eitthvað á milli mín og mannsins míns . “ „ Þetta voru algjör mistök . Hann hafði verið í burtu lengi og ég var rosalega einmana . Vinnufélagi sýndi mér athygli og ég hef aldrei séð meira eftir neinu í lífinu . “ „ Ég var ákveðin í að slíta sambandinu og þessi maður var skemmtilegur . Ég hugsaði með mér : Ef ég sef hjá honum verður ekki aftur snúið . “